Document ID: 32004R1355

UREDBA KOMISIJE (ES) št. 1355/2004
z dne 26. julija 2004
o določitvi, v kakšnem obsegu se lahko sprejmejo zahtevki za uvozna dovoljenja, vloženi v mesecu juliju 2004 za živo govedo, ki je težko od 80 do 300 kg, v okviru tarifne kvote, predvidene z Uredbo (ES) št. 1204/2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999, v skupni ureditvi trga za goveje in telečje meso (1),
ob upoštevanju Uredbe Komisije (ES) št. 1204/2004 z dne 29. junija 2004, o odprtju in upravljanju tarifne kvote za živo govedo s težo od 80 do 300 kilogramov s poreklom iz Bolgarije ali Romunije (od 1. julija 2004 do 30. junija 2005) (2), in zlasti člena 4(2) Uredbe,
ob upoštevanju naslednjega:
(1)
Člen 1(3)(a) Uredbe (ES) št. 1204/2004 določa število glav živega goveda, ki je težko od 80 do 300 kilogramov, s poreklom iz Bolgarije ali Romunije, ki se lahko uvozi pod posebnimi pogoji v obdobju od 1. julija 2004 do 31. decembra 2004.
(2)
Količine, za katere so bili vloženi zahtevki za uvozna dovoljenja, presegajo razpoložljive količine. V skladu s členom 4(2) Uredbe (ES) št. 1204/2004 je zato treba določiti enoten odstotek za znižanje zaprošenih količin -
SPREJELA NASLEDNJO UREDBO:
Člen 1
Vsakemu zahtevku za uvozna dovoljenja, vloženemu v skladu s členom 3(3) Uredbe (ES) št. 1204/2004, se ugodi v višini 3,1833 % zaprošene količine.
Člen 2
Ta uredba začne veljati 27. julija 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. julija 2004

Labels: 3
18
6